
PËR RATIFIKIMIN E KONTRATËS PËR DHËNIEN NË PËRDORIM, NË FORMËN E HUAPËRDORJES, ME ÇMIMIN 1 EURO, TË NJË PJESE TË TRUALLIT TË NDËRMARRJES SË QYMYRGURIT VALIAS, KAMËZ, ME SIPËRFAQE TË PËRGJITHSHME 87 587 M², LIDHUR NDËRMJET MINISTRISË SË EKONOMISË, TREGTISË DHE ENERGJETIKËS DHE SHOQËRISË “THE  AMERICAN INTERNATIONAL SCHOOL SYSTEM - ALBANIA” (AISS) 

	Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

Ratifikohet kontrata për dhënien në përdorim, në formën e huapërdorjes, me çmimin 1 euro, të një pjese të truallit të Ndërmarrjes së Qymyrgurit Valias, Kamëz, me sipërfaqe  të përgjithshme 87 587 (tetëdhjetë e shtatë mijë e pesëqind e tetëdhjetë e shtatë) m², lidhur ndërmjet Ministrisë së Ekonomisë, Tregtisë dhe Energjetikës dhe shoqërisë “The American International School System - Albania” (AISS).

Neni 2

Ky ligj hyn në fuqi 15 ditë pas botimit në Fletoren Zyrtare.
                                                                     
Miratuar në datën 11.10.2012

Shpallur me dekretin nr.7796, datë 18.10.2012 të Presidentit të Republikës së Shqipërisë, Bujar Nishani

